b'\n_START_ARTICLE_\nAndrijan Lah\n_START_SECTION_\n\xc5\xbdivljenjepis\n_START_PARAGRAPH_\nAndrijan Lah je po kon\xc4\x8dani klasi\xc4\x8dni gimnaziji nadaljeval \xc5\xa1olanje na Filozofski fakulteti v Ljubljani, kjer je leta 1960 diplomiral iz slavistike in komparativistike. Sprva je delal kot profesor v Celju, nato na gimnaziji za Be\xc5\xbeigradom. V letih 1980\xe2\x80\x9386 je bil mdr. bibliotekar v Slovanski knji\xc5\xbenici v Ljubljani, od 1987 do 1997 pa samostojni kulturni ustvarjalec. Pisal je gledali\xc5\xa1ke in leposlovne ocene za reviji Sodobnost in Dialogi. Poleg tega raziskuje razvoj knji\xc5\xbeevnosti, ki ga je prikazal z izvirno metodo, izoblikovano na podlagi poznavanja izobra\xc5\xbeevalnih ciljev. Pisal je strokovne, poljudnoznanstvene, enciklopedijske ter leksikonske \xc4\x8dlanke in u\xc4\x8dbenike. O\xc4\x8de Ivan Lah je bil pisec romanov ter slavist in profesor na mestni gimnaziji za dekleta v Ljubljani.'